ઉકત બંન્ને નકલી પોલીસમેને શું ખરાબ ધંંધા કરો છો? તેમ કહી પટેલ કાકા-ભત્રીજાના મોબાઇલ લઇ માર માર્યો હતો અને બાદમાં પટેલ કાકા-ભત્રીજા અને ફાલ્ગુનીને વચ્ચે ઉભી રાખી ફોટા પાડી લઇ બળાત્કારના ગુન્હામાં ફીટ કરી દેશું તેવી ધમકી આપી હતી અને ગોરધનભાઇના ખિસ્સામાંથી ર૦૦૦ સાથેનું પાકીટ પણ પડાવી લીધું હતું. તેમજ હમણા જ કાલાવડથી પીઆઇ સાહેબની ગાડી આવશે અને બળાત્કારના ગુન્હામાં ફીટ થઇ જશો તેવું કહેતા બંન્ને કાકા-ભત્રીજા ગભરાઇ ગયા હતા. ત્યાર બાદ આ બંન્ને નકલી પોલીસમેને ગામમાં તમે કોને ઓળખો છો? તેવું કહેતા ગોરધનભાઇએ નગર પીપળીયાના રમેશ લખમણ રામાણીને ઓળખતા હોવાનું કહેતા આ બંન્ને તેને મધ્યસ્થી તરીકે બોલાવવાનું કહેતા રમેશ રામાણી આવ્યો હતો. શરૂઆતમાં આ બંન્ને નકલી પોલીસમેને ૧૦ લાખની માંગણી કરી હતી. બાદમાં ૪.૭પ લાખ આપવાનું નક્કી કરી બધા છુટા પડયા હતા.